CELEX: 32021D0908(01)
Language: el
Date: 2021-09-06 00:00:00
Title: Αποφαση του Συμβουλιου της 6ης Σεπτεμβρίου 2021 για την εγκριση της θεσης του Συμβουλιου σχετικα με το σχεδιο γενικου προϋπολογισμου της Ευρωπαϊκης Ενωσης για το οικονομικο ετος 2022 2021/C 360 I/01

8.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  CI 360/1
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 6ης Σεπτεμβρίου 2021
         για την εγκριση της θεσης του Συμβουλιου σχετικα με το σχεδιο γενικου προϋπολογισμου της Ευρωπαϊκης Ενωσης για το οικονομικο ετος 2022
         (2021/C 360 I/01)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 314 παράγραφος 3, σε συνδυασμό με τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ιδίως το άρθρο 106α,
         Εκτιμώντας τα ακόλουθα:
         
                     1.
                  
                  
                     Στις 9 Ιουλίου 2021, η Επιτροπή υπέβαλε πρόταση που περιείχε το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2022 (1),
                  
               
                     2.
                  
                  
                     Το Συμβούλιο εξέτασε την πρόταση της Επιτροπής προκειμένου να καθοριστεί θέση που να είναι σύμφωνη, από την πλευρά των εσόδων, με την απόφαση (ΕΕ, Ευρατόμ) 2020/2053 του Συμβουλίου, της 14ης Δεκεμβρίου 2020, για το σύστημα των ιδίων πόρων της Ευρωπαϊκής Ένωσης και για την κατάργηση της απόφασης 2014/335/ΕΕ, Ευρατόμ (2) και, από την πλευρά των δαπανών, με τον κανονισμό (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (3).
                  
               ΑΠΟΦΑΣΙΖΕΙ:
         
            Άρθρο μόνο
            Η θέση του Συμβουλίου σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 2022 εγκρίθηκε από το Συμβούλιο στις 6 Σεπτεμβρίου 2021.
            Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/
         
         
            Βρυξέλλες, 6 Σεπτεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  COM(2021) 300 final.
         
            (2)  ΕΕ L 424 της 15.12.2020, σ. 1.
         
            (3)  ΕΕ L 433 I της 22.12.2020, σ. 11.